Ο **Λιτόκουα Τομέινγκ** (*Litokwa Tomeing*, 1939-2020) ήταν ο πρόεδρος των Νήσων Μάρσαλ από τον Ιανουάριο του 2008 ως τον Οκτώβριο του 2009. Εξελέγη πρόεδρος από το Κοινοβούλιο της χώρας στις 7 Ιανουαρίου του 2008 με 18 ψήφους έναντι 15 για τον μέχρι τότε πρόεδρο, Κεσάι Νότε.

Η εκλογή του θεωρήθηκε ότι σηματοδότησε το τέλος της διπλωματικής αναγνώρισης της Ταϊβάν από τα Νησιά Μάρσαλ.

Πολιτικές μεταπτώσεις
---------------------

Γεννήθηκε στις 14 Οκτωβρίου του 1939. Στη διάρκεια της τελευταίας δεκαετίας ο Τομέινγκ επέδειξε δείγματα αστάθειας σε ό,τι αφορά τόσο την πολιτική όσο και τη διπλωματία.

Υπηρέτησε στο παρελθόν ως Πρόεδρος της Βουλής (*Nitijela*) και αρχικά ανήκε στο Ενωμένο Δημοκρατικό Κόμμα (UDP). Στη συνέχεια αυτομόλησε στο αριστερό κόμμα UPP και άσκησε σφοδρή κριτική στο πρώην κόμμα του. Συνεργάστηκε με τον πρώην πρόεδρο Ιμάτα Καμπούα, ο οποίος και τον προώθησε ως υποψήφιο για το προεδρικό αξίωμα. Έτσι, ο Τομέινγκ κατήλθε ως υποψήφιος με το  συνασπισμό των κομμάτων AKA-UPP. 

Χαρακτηριστικό είναι ότι το 2005 όταν ήταν ο ίδιος πρόεδρος της Βουλής, ο Τομέινγκ είχε επισκεφτεί την Ταϊβάν και είχε συνομιλίες  υψηλού επιπέδου. Στη συνέχεια όμως υποσχέθηκε ότι με την ανάληψη της προεδρίας θα αλλάξει την πολιτική της χώρας της προς την Κίνα. Αυτό σημαίνει ότι η Δημοκρατία των Νησιών Μάρσαλ θα συνάψει ξανά διπλωματικές σχέσεις με τη Λαϊκή Δημοκρατία της Κίνας και όχι με την Ταϊβάν.

Πτώση κυβέρνησης
----------------

Το 2009 η κυβέρνησή του ήρθε αντιμέτωπη με τρεις προτάσεις μομφής. Αμφότερες δεν πέτυχαν να ανατρέψουν τον Τομέινγκ, καθώς η δεύτερη καταψηφίστηκε με 18 ψήφους κατά της πρότασης μομφής έναντι 14 υπέρ, στις 18 Απριλίου. Η επόμενη πρόταση μομφής, τον Οκτώβριο του 2009, οδήγησε στην παραίτηση του Τομέινγκ.
Ο Τομέινγκ καταψηφίστηκε στη βουλή στις 21 Οκτωβρίου του 2009 με 17-15 υπέρ της πρότασης μομφής. Ο Ρούμπεν Ζάκρας (Ruben Zackhras) διορίστηκε υπηρεσιακός πρόεδρος από τον πρόεδρο του κοινοβουλίου μέχρι την εκλογή νέου προέδρου. Νέος πρόεδρος εξελέγη στις 26 Οκτωβρίου ο Τζουρελάνγκ Ζεντκάια.

Θάνατος
-------

Ο Τομέινγκ απεβίωσε στις 12 Οκτωβρίου 2020.

Παραπομπές
----------

1. 1 2  www.facebook.com/rmiconsulatearkansas/posts/636678660312711.
2. ↑  Rulers Αρχειοθετήθηκε 2008-01-04 στο Wayback Machine. Ιανουάριος 2008
3. ↑  Radio New Zealand
4. ↑  «Islands Business - New Marshall Islands president elected». Αρχειοθετήθηκε από το πρωτότυπο στις 7 Φεβρουαρίου 2012. Ανακτήθηκε στις 7 Ιανουαρίου 2008.
5. ↑  «Marshall Islands Journal». Αρχειοθετήθηκε από το πρωτότυπο στις 9 Δεκεμβρίου 2007. Ανακτήθηκε στις 7 Ιανουαρίου 2008.
6. ↑  «άρθρο, 8 Δεκεμβρίου 2007». Αρχειοθετήθηκε από το πρωτότυπο στις 8 Οκτωβρίου 2021. Ανακτήθηκε στις 7 Ιανουαρίου 2008.
7. ↑  Yokwe On Line Αρχειοθετήθηκε 2016-03-05 στο Wayback Machine. *Taiwan - Marshall Islands Relations Discussed at Taipei Meeting*, 16 Ιουνίου 2005
8. ↑  Marshalls President survives no confidence vote, Radio New Zealand International, 19 Απριλίου 2009.
9. ↑  «Marshall Islands President defeated». Australia Network News. 21 Οκτωβρίου 2009. Αρχειοθετήθηκε από το πρωτότυπο στις 2011-07-07.. Ανακτήθηκε στις 21-10-2009.

|  |  |  |  |
| --- | --- | --- | --- |
| 

| π • σ • ε
Πρόεδροι των Νήσων Μάρσαλ |
| --- |
|  |
| 
* Α. Καμπούα
* Λεμάρι (προσωρινός)
* Ι. Καμπούα
* Νότε
* Τομέινγκ
* Ζάκρας (προσωρινός)
* Ζεντκάια
* Λόικ
* Νέμρα
* Χάινε
* Ντ. Καμπούα
 |

 |